ລມຕ Tillerson ກ່າວວ່າ “​ເປັນ​ທີ່ຈະແຈ້ງ ແລ້ວວ່າ ຈຳ​ເປັນຈະຕ້ອງ​ໃຊ້​ວິທີ​ການອື່ນ”
ເຫດຜົນສ່ວນນຶ່ງ ທີ່ທ່ານ Tillerson ມາເອເຊຍ ກໍແມ່ນເພື່ອແລກປ່ຽນ ທັດສະນະຄວາມ​ເຫັນ ກັບຍີ່ປຸ່ນ ເກົາຫຼີໃຕ້ ແລະ ຈີນ ກ່ຽວກັບວິ​ທີ​ການອື່ນໆ ທີ່​ຈະ​ດຳ​ເນີນ​ການ​ ໃນ​ຂັ້ນຕໍ່​ໄປ.
ລັດຖະມົນຕີ ການຕ່າງປະເທດ ສະຫະລັດ ທ່ານ Rex Tillerson ກ່າວວ່າ  ຫຼັງຈາກທີ່ມີການດຳເນີນຄວາມ ພະຍາຍາມທາງດ້ານການທູດມາໄດ້ 20 ປີ ທີ່ປະສົບກັບຄວາມລົ້ມແຫລວ ເພື່ອກີດກັນ ບໍ່ໃຫ້ເກົາຫຼີເໜືອ ມີອາວຸດນິວເຄລຍ ໃນຄວາມຄອບຄອງ ໃນການຖະແຫລງ ທີ່ນະຄອນໂຕກຽວ ຊຶ່ງເປັນບ່ອນຢຸດແວ່ແຫ່ງທຳອິດໃນການເດີນ ທາງຢ້ຽມຢາມເອເຊຍ ໃນຖານະຫົວໜ້ານັກການທູດຂອງສະຫະລັດໃນວັນພະຫັດມື້ນີ້ ທ່ານ Tillerson ໄດ້ກ່າວວ່າ ເຫດຜົນສ່ວນນຶ່ງ ທີ່ທ່ານມາຂົງເຂດນີ້ ກໍແມ່ນວ່າ ເພື່ອ ແລກປ່ຽນທັດສະນະຄວາມເຫັນ ກັບຍີ່ປຸ່ນ ເກົາຫຼີໃຕ້ ແລະ ຈີນ ກ່ຽວກັບວິທີການອື່ນໆ ທີ່ຈະດຳເນີນການໃນຂັ້ນຕໍ່ໄປ ທ່ານ Tillerson ໄດ້ກ່າວຢູ່ທີ່ກອງປະຊຸມຖະແຫລງຂ່າວ ຮ່ວມກັບລັດຖະມົນຕີ ການ ຕ່າງປະເທດ ຍີ່ປຸ່ນ ທ່ານ Fumio Kishida ວ່າ ນອກນັ້ນ ທ່ານຍັງໄດ້ໃຫ້ຄຳໝັ້ນສັນຍາຕື່ມວ່າ ສະຫະລັດ ມີຄວາມໝັ້ນໝາຍທີ່ຈະ ປົກປ້ອງ ຍີ່ປຸ່ນ ແລະ ບັນດາພັນທະມິດອື່ນ ທ່ານ Tillerson ຈະເດີນທາງຕໍ່ໄປ ເກົາຫຼີໃຕ້ ໃນວັນສຸກມື້ອື່ນ ແລະ ຕໍ່ຈາກນັ້ນ ບ່ອນ ຢຸດແວ່ສຸດທ້າຍ ກໍຄືຈີນ ຊຶ່ງລາຍການປະຊຸມຂອງທ່ານ ແມ່ນຮວມທັງການພົບປະກັບ ປະທານປະເທດຈີນ ທ່ານ Xi Jinping ທ່ານລັດຖະມົນຕີການຕ່າງປະເທດສະຫະລັດ ໄດ້ກ່າວໃນວັນພະຫັດມື້ນີ້ ວ່າ ຈີນ ມີ ບົດບາດທີ່ສຳຄັນ ໃນຄວາມພະຍາຍາມ ເພື່ອຈະຊຸກຍູ້ໃຫ້ເກົາຫຼີເໜືອ ຍົກເລີກໂຄງ ການນິວເຄລຍຂອງຕົນ ແລະ ທ່ານໄດ້ຊັກຊວນໃຫ້ຈີນ ຈັດຕັ້ງປະຕິບັດຢ່າງຄົບຖ້ວນ ມາດຕະການລົງໂທດຂອງອົງການສະຫະປະຊາຊາດ ເພື່ອຈະກົດດັນລັດຖະບານ ເກົາຫຼີເໜືອ ທ່ານ Tillerson ໄດ້ເວົ້າວ່າ